OpenLLM-France/wikimedia huggingface dataset:
# Texas (grup)

Texas és un grup de rock alternatiu provinent de Bearsden, prop de Glasgow, Escòcia. Va ser fundat per Johnny McElhone (excomponent de bandes com Altered Images o Hipsway) el 1986, i per la debutant Sharleen Spiteri com a vocalista principal. Van fer el seu primer concert en març de 1988 a la Universitat de Dundee. Van prendre la seua denominació del film de Wim Wenders Paris, Texas, estrenat el 1984.
Van llançar el seu primer disc, Southside el 1989, amb el single "I Don't Want a Lover", el qual va esdevenir un èxit mundial, col·locant-se el vuitè a la llista britànica d'UK Singles Charts, així com en altres del continent europeu. Southside va debutar com a número tres al Regne Unit i com a vuitanta-vuit al US Billboard 200. Tot i l'èxit obtingut, els següents treballs Mothers Heaven i Ricks Road no van gaudir d'aquesta rebuda al Regne Unit, on entrarien dins del top-quaranta.
El 1996 publiquen White on Blonde, que seria un dels àlbums més venuts dels Texas. Fins a la data, ha aconseguit sis discos de platí al Regne Unit, un honor que també assoliria el recopilatori The Greatest Hits. Posteriorment, The Hush també va tindre cert èxit, tot debutant al número u al Regne Unit. Sumaria tres discos de platí.
La seua trajectòria continua amb dos discos d'estudi, Careful What You Wish For el 2003, i Red Book el 2005, ambdós certificats amb el reconeixement de disc d'or a les Illes Britàniques. El 2003 es va comprovar que fins eixe moment, els escocesos havien venut fins a 20 milions de còpies dels seus cinc discos d'estudi. Després del llançament de Red Book i de la successiva gira, Texas va entrar en un període de hiat. La cantant Sharleen Spiteri va aprofitar l'aturada per publicar un disc en solitari, Melody el 2008.
El seu novè àlbum d'estudi, Jump on Board, publicat el maig de 2017, va entrar al top-ten a les llistes d'àlbums a Bèlgica i França, mentre que el seu desè àlbum d'estudi, Hi, llançat el maig de 2021, es va convertir en el seu àlbum amb més èxit al Regne Unit des de The Hush de 1999, debutant al número tres de la llista oficial d'àlbums del Regne Unit i número u a la llista d'àlbums independents del Regne Unit, i entrant al número u a la seva Escòcia natal.

## Membres

* Sharleen Spiteri, cantant i guitarra (1988—)
* Tony McGovern, veu i guitarra (1999—)
* Ally McErlaine, guitarra (1988—)
* Johnny McElhone, baix (1988—)
* Eddie Campbell, teclats (1991—)
* Michael Bannister, teclats (2005—)
* Neil Payne, percussió (2003—)

## Discografia

* Southside (1989)
* Mothers Heaven (1991)
* Ricks Road (1993)
* White on Blonde (1997)
* The Hush (1999)
* Careful What You Wish For (2003)
* Red Book (2005)
* The Conversation (2013)
* Jump On Board (2017)
* Hi (2021)

## Referències

* ↑ «Certified Awards Search» (en anglès). bpi.co.uk. [Consulta: 24 agost 2024].
* ↑ «Texas - Careful What You Wish For» (en anglès). entertainment.ie, 2003. [Consulta: 24 agost 2024].
* ↑ «TEXAS - full Official Chart History - Official Charts Company». Officialcharts.com. [Consulta: 2 abril 2018].
* ↑ «TEXAS | full Official Chart History | Official Charts Company». Officialcharts.com. [Consulta: 23 octubre 2021].
Viccionari
# Leopard

* No s'ha de confondre amb Lleopard.
«Leopard» té aquests significats:
* Leopard 1, tanc de disseny i fabricació alemanya que va entrar en servei per primera vegada el 1965
* Leopard 2, carro de combat fabricat per l'empresa alemanya Krauss-Maffei -Wegmann i desenvolupat als anys 1970
* Síndrome LEOPARD, malaltia rara hereditària
# Parmoptila

Parmoptila és un gènere d'ocells de la família dels estríldids (Estrildidae).

## Taxonomia

Segons la Classificació del Congrés Ornitològic Internacional (versió 2.7, 2011) aquest gènere està format per tres espècies:
* Parmoptila rubrifrons - picaformigues frontvermell.
* Parmoptila woodhousei - picaformigues de Woodhouse.
* Parmoptila jamesoni - picaformigues de Jameson.
# Bouira

Bouira, o Bouïra, en àrab البوي, en kabila Tubiret, és una ciutat al nord d'Algèria, capital de la província del mateix nom.
Se situa al centre geogràfic de la província, a 119 km d'Alger. Limita amb el municipi d'Ait Laziz al nord, Aïn Turk al nord-est, Aïn El Hadjar a l'est, El Hachimia al sud-est, Oued El Berdi al sud, El Asnam al sud-oest, Haizer a l'oest i Taghzourt al nord-oest. Es troba al sud-oest de les muntanyes de la Gran Cabília, prop de la conca de l'Isser i el uadi Soummam.
A una alçada de 525 metres, es troba a la vall del riu Sahel, dominada al nord per la muntanya rocosa Tikejda, que pertany al massís del Djurdjura.
La ciutat, que històricament ha estat un indret de descans per a les caravanes, deu segurament el nom a "vou iran", 'el lloc dels lleons'. Al 1974 li donaren l'estatus de capital de la wilaya del mateix nom.
La seua població cresqué ràpidament d'aleshores ençà: de 18.200 habitants el 1954 i 16.600 el 1996 passa a 36.500 el 1987, 52.500 el 1998 i, segons el que registra el cens de 1998, a 75.086 habitants, afavorida pel pas de l'oleoducte que transporta petroli del Sàhara a Alger.
Té un centre d'estudis superiors, la Universitat Mohand Oulhadj.
Tot i que la persistent activitat terrorista islàmica a les muntanyes de la Cabília (Bouira i les wilaya de Bourmerdès, Tizi, Ouzou i Bugia) representa una amenaça important, no ha aconseguit una adhesió significativa de la població. A la sostinguda inversió pública destinada a assegurar aquest resultat, ha seguit una creixent inversió privada que fa preveure que Bouira deixarà de ser un focus terrorista i esdevindrà un model de com transformar una zona problemàtica en una de potencialment pròspera.
Els recursos econòmics de la zona que l'envolta se centren sobretot en el conreu d'olivers, cereals i alguns vinyers.
Està agermanada amb la ciutat francesa de Roubaix.

## Referències

* ↑ Bouira, Encyclopædia Britannica, Encyclopædia Britannica Online, Encyclopædia Britannica Inc., 2012.
* ↑ «Població». Arxivat de l'original el 3 de març de 2016. [Consulta: 23 març 2012].
* ↑ Ministeri d'Afers Exteriors.
* ↑ «Focus on the Regions: Bouira, Algeria Learning to Live without Terrorism». Arxivat de l'original el 28 d'abril de 2012. [Consulta: 23 març 2012].
# Morris (Minnesota)

Morris és una població dels Estats Units a l'estat de Minnesota. Segons el cens del 2000 tenia 5.068 habitants.

## Demografia

Segons el cens del 2000, Morris tenia 5.068 habitants, 1.929 habitatges, i 985 famílies. La densitat de població era de 457,2 habitants per km².
Dels 1.929 habitatges en un 23,4% hi vivien nens de menys de 18 anys, en un 42% hi vivien parelles casades, en un 6,8% dones solteres, i en un 48,9% no eren unitats familiars. En el 36,9% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,84.
Per edats la població es repartia de la següent manera: un 16,7% tenia menys de 18 anys, un 34,2% entre 18 i 24, un 19% entre 25 i 44, un 13,9% de 45 a 60 i un 16,2% 65 anys o més.
L'edat mediana era de 24 anys. Per cada 100 dones de 18 o més anys hi havia 82,6 homes.
La renda mediana per habitatge era de 31.786 $ i la renda mediana per família de 46.556 $. Els homes tenien una renda mediana de 34.323 $ mentre que les dones 22.338 $. La renda per capita de la població era de 16.607 $. Entorn del 8,4% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Morris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Patrobi

Patrobi (Patrobius) de renom Neronià, fou un dels lliberts preferits de Neró.
Presidí com a delegat de l'emperador els jocs que va fer a Puteoli. El 68 aC, quan Galba va pujar al tron, el va fer executar, després de passejar-lo per la ciutat en cadenes. A la mort de Galba, un llibert de Patrobi va comprar el cap de l'emperador per cent aureus i el va tirar al lloc on el seu amo havia estat executat.
Plini diu que Patrobi va fer portar a Itàlia la fina arena del Nil per la palestra, cosa que se sap que efectivament va passar en el regnat de Neró.

## Referències

* ↑ «Patrobius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# FSD

FSD té els següents significats:
* Federació Social Demòcrata, partit polític històric d'Espanya
* Free Software Directory, projecte de la Free Software Foundation per a catalogar el programari lliure
# Texarkana (Texas)

Texarkana és una població dels Estats Units a l'estat de Texas. Segons el cens del 2000 tenia 36.054 habitants. Com el seu nom indica, és una unitat dividida entre nos estats, Texas i Arkansas. L'altra meitat del municipi és Texarkana (Arkansas).

## Demografia

Segons el cens del 2000, Texarkana tenia 34.782 habitants, 15.105 habitatges, i 8.941 famílies. La densitat de població era de 562 habitants per km².
Dels 13.569 habitatges en un 31,5% hi vivien nens de menys de 18 anys, en un 42,5% hi vivien parelles casades, en un 19,3% dones solteres, i en un 34,1% no eren unitats familiars. En el 29,9% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,01.
Per edats la població es repartia de la següent manera: un 26% tenia menys de 18 anys, un 10% entre 18 i 24, un 27,6% entre 25 i 44, un 20,7% de 45 a 60 i un 15,7% 65 anys o més.
L'edat mediana era de 36 anys. Per cada 100 dones de 18 o més anys hi havia 84,4 homes.
La renda mediana per habitatge era de 29.727 $ i la renda mediana per família de 38.505 $. Els homes tenien una renda mediana de 34.155 $ mentre que les dones 21.143 $. La renda per capita de la població era de 17.815 $. Aproximadament el 19,4% de les famílies i el 24% de la població estaven per davall del llindar de pobresa.

## Personatges il·lustres

* Joshua Logan (1908 - 1988) director cinematogràfic

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Texarkana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Texarkana». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
* ↑ «Joshua Logan | American director and producer» (en anglès). [Consulta: 5 octubre 2021].
# Les Ulis

Les Ulis és un municipi francès, situat al departament de l'Essonne i a la regió de l'Illa de França. L'any 1999 tenia 25.785 habitants.
Forma part del cantó de Les Ulis i del districte de Palaiseau. I des del 2016 de la Comunitat d'aglomeració París-Saclay.
# Parmenió (desambiguació)

Parmenió Parmenion és el nom dels següents personatges:
* Parmenió, destacat general de Filip II de Macedònia i Alexandre el Gran.
* Parmenió (poeta), poeta epigramàtic grec.
* Parmenió (arquitecte), arquitecte grec al servei d'Alexandre el Gran.
# Melasma

El melasma són taques fosques que apareixen a la pell. Tot i que pot afectar qualsevol persona, el melasma és molt freqüent en les dones, especialment les dones embarassades (llavors rep el nom de melasma gravídic o cloasma gravídic) i aquelles persones que estan prenent anticonceptius orals o teràpia hormonal substitutòria.

## Clínica

Les lesions de melasma són màcules (taques) fosques, irregulars, ben delimitades i es troben normalment a la galta, el nas, els llavis (principalment superior) i el front. Aquestes màcules sovint es desenvolupen gradualment amb el temps. El melasma no causa cap altre símptoma més enllà de l'alteració cosmètica.

## Enllaços externs

* Dermatologia.cat: Melasma
# Ca la Rosaura

Ca la Rosaura és un edifici de Sant Feliu de Pallerols (Garrotxa) inclòs a l'Inventari del Patrimoni Arquitectònic de Catalunya.

## Descripció

Cal destacar el finestral de l'abundant pedra treballada, sobre tot a la base.
És un bonic exemplar gòtic finament treballat amb un estreta columna que dona aparença de fragilitat i on hi ha un fi treball tant al capitell com a la base, formant dos arcs trencats.
La façana actual està molt restaurada i té altres elements de diferents estils que no guarden cap relació amb la finestra gòtica.
S'ha aprofitat la tàpia per pintar-hi un motiu marí, cosa que desmereix el seu origen.

## Referències

* 1 2 3 4 «Ca la Rosaura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Pedro Nájera

Pedro Nájera Pacheco (Ciutat de Mèxic, 3 de febrer de 1929 - 21 d'agost de 2020) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1954.

## Referències

* ↑ «1954 FIFA World Cup Switzerland». Arxivat de l'original el 2011-09-18. [Consulta: 24 desembre 2017].
* ↑ Pedro Nájera Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Les Vinyes (Herba-savina)

Les Vinyes és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat del poble d'Herba-savina.
Està situat a prop i a llevant d'Herba-savina i de les Clots, entre la llau del Canalot (ponent) i la llau del Joquer (llevant). Actualment l'espai de les antigues vinyes està ocupat per un bosc de pi negre.

## Enllaços externs

* Institut Cartogràfic de Catalunya; cal fer dos passos d'aproximació
# Parròquia de Zalve

La Parròquia de Zalve (en letó: Zalves pagasts) és una unitat administrativa del municipi de Nereta, al sud de Letònia. Abans de la reforma territorial administrativa de l'any 2009 pertanyia al raion d'Aizkraukle.

## Pobles, viles i assentaments

* Cīruļkalns
* Kalnamuiža
* Pētermuiža
* Salas
* Sierotava
* Smaltāni
* Sproģi
* Suseja
* Vērtūži
* Zalve
* Zvanītāji
* Kalna Pālēni

## Hidrografia
### Rius

* Cēzīte
* Dienvidsusēja
* Vilkupe
* Zalvīte
* Žebere

## Vegeu també

* Organització territorial de Letònia
* Localitats de Letònia
# Mauser Model 1871

El Mauser Model 1871, adoptat com a Gewehr 71 o Infanterie-Gewehr 71 (es va estampar "IGMod.71" en els fusells) va ser el primer de milions de fusells fabricats per la companyia Mauser a partir dels dissenys de Paul Mauser i Wilhelm Mauser.

## Història i desenvolupament

Entre 1870-1871 es van dur a terme proves amb diferents fusells, sent el "Werder Bávaro M1869" el principal rival per Mauser. El Mauser va ser provisionalment adoptat cap a finals de 1871, pel fet que encara s'estava desenvolupant una assegurança apropiada. Va ser adoptat per l'Imperi Alemany, excepte Baviera. La seva acció no estava basada en la del seu predecessor, el Dreyse, que va ser utilitzat durant la Guerra francoprussiana.
El que segurament és avui molt conegut Mauser amb palanca d'"aleta", va ser desenvolupat per al Gewehr 71. El Gewehr 71 era un fusell de forrellat convencional, calibre 11 mm i que emprava cartutxos de pólvora negra. L'acció només incorporava un ressalt-guia en el forrellat, que al seu torn era l'únic botó de forrellat i es fixava davant de la recambra. El model original era monotirs, però el 1884 va ser actualitzat amb un dipòsit tubular de 8 bales dissenyat per Alfred von Kropatschek, i va esdevenir el primer fusell de repetició alemany. Aquesta versió va ser anomenada Gewehr 71/84. El Gewehr 71 va ser reemplaçat pel Fusell de Comissió Model 1888 (denominat Gewehr 88 a partir de 1888).

## Historial de combat

Aquest fusell va ser emprat per l'Exèrcit Imperial Coreà (especialment en les unitats de Guàrdies), reemplaçant al BERD rus. Es desconeix el nombre de fusells empleats, però l'Imperi Coreà va fabricar municions per a aquests, la qual cosa indica l'ús d'una quantitat considerable.
Els republicans irlandesos van importar el 1914 uns 900 fusells monotir Mauser 1871 a través del port de Howth per a la milícia nacionalista anomenada Voluntaris Irlandesos. Aquests van ser emprats pels Voluntaris en l'Alçament de Pasqua de 1916, una insurrecció que desitjava posar fi al domini britànic a Irlanda. El Mauser 1871 va ser conegut a Irlanda com a "Howth Mauser".

## Cultura popular

* L'11-mm Mauser és el fusell estàndard de l'Exèrcit Marcià en la novel·la Les sirenes de Tità, de Kurt Vonnegut.
* En la pel·lícula L'últim samurai, l'Exèrcit Imperial Japonès està armat amb fusells Mauser 1871-1884, malgrat el fet de ser armats pels Estats Units. Els models de 1884 van ser modificats pels utilers perquè siguin més semblants als models de 1871.

## Notes

* ↑ http://www.gunsworld.com/mauser/71mauser_us.htm
* 1 2 http://www.militaryrifles.com/Germany/71Mauser.htm Arxivat 2011-04-14 a Wayback Machine.
* ↑ http://www.militaryrifles.com/Germany/71-84Mau.htm Arxivat 2011-04-14 a Wayback Machine.
* ↑ http://www.mauserguns.com/mauserHistory.asp Arxivat 2011-02-16 a Wayback Machine.
* ↑ http://www.irishtimes.com/focus/easterrising/sunday/ Arxivat 2012-06-30 at Archive.is
* ↑ The sirens of Titan.

## Enllaços externs

* Instruccions Oficial (en alemany)
* Cartutx 11 x 60 R Mauser Arxivat 2010-10-07 a Wayback Machine.
# Ca la Senyora Anita

Ca la Senyora Anita és una casa eclèctica de Montmeló (Vallès Oriental) protegida com a Bé Cultural d'Interès Local.

## Descripció

Casa de planta baixa envoltada de jardí. La coberta és a dues vessants amb el carener perpendicular a la façana i acabada amb ràfec sostingut per mènsules de fusta. Les parets que estan arrebossades i pintades de blanc reposen al damunt d'un sòcol que sobresurt del pla de la façana. A la façana principal hi ha un cos de planta poligonal que sobresurt del pla de la façana on hi ha la porta d'entrada. Totes les obertures són d'arc rebaixat. A la façana posterior hi ha una porta emmarcada per dues finestres. Totes les finestres tenen els ampits recoberts de rajoles de ceràmica de color verd i les persianes de llibret de fusta.
La tanca del jardí és de paredat i acaba amb secció triangular recoberta de rajoles vidriades marrons coronades amb una motllura de ceràmica semicircular de color blau marí. Al damunt hi ha una barana de ferro forjat. Els pilars del portal d'entrada estan arrebossats imitant totxo i acaben amb secció triangular. La porta és de ferro forjat.

## Referències

* 1 2 «Ca la Senyora Anita». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Falí

Falí (en llatí Phalinus, en grec antic Φαλι̂νος) fou un militar grec nadiu de l'illa de Zacint, que va estar al servei del sàtrapa persa Tisafernes, del que va tenir un marcat favor a causa dels seus notables coneixements militars.
Després de la batalla de Cunaxa l'any 401 aC va acompanyar als heralds perses enviats als grecs per Tisafernes i Artaxerxes per demanar la rendició i l'entrega de les armes. Va recomanar als grecs de fer-ho com a única manera de salvar les vides, petició que no van escoltar, segons diuen Xenofont i Plutarc. Plutarc l'anomena Falè (Phalenus).

## Referències

* ↑ Phalinus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 236
# The Bonnie Blue Flag

The Bonnie Blue Flag, també coneguda com a We Are a Band of Brothers, és una cançó de marxa de 1861 associada amb els Estats Confederats d'Amèrica. La lletra va ser escrita per l'animador Ulster-Scots Harry McCarthy, amb la melodia de la cançó The Irish Jaunting Car. El títol de la cançó fa referència a la primera bandera no oficial de la Confederació, la bandera Bonnie Blue.
La cançó va ser estrenada pel lletrista Harry McCarthy durant un concert a Jackson, Mississipi, a la primavera de 1861 i va actuar novament al setembre d'aquell mateix any a l'Acadèmia de Música de Nova Orleans per al Primer Regiment d'Infanteria de Voluntaris de Texas que celebrava la celebració.
L'editorial de música d'Orléans A.E. Blackmar va emetre sis edicions de "The Bonnie Blue Flag" entre 1861 i 1864 juntament amb tres arranjaments addicionals.
La "banda de germans" esmentada a la primera línia de la cançó recorda el conegut Discurs del Dia de Sant Crispí a l'obra Enric V de William Shakespeare (Acte IV, escena ii).
# Lepismium

Lepismium és un gènere de plantes epífites o litòfites que pertany a la família de les cactàcies amb espècies distribuïdes a les regions tropicals de Sud-amèrica. Comprèn 53 espècies descrites i d'aquestes, només 8 acceptades.

## Descripció

Les espècies del gènere Lepismium creixen epífites o litòfites, arbustives o o penjants amb tiges reptants. Els brots solen ser segmentats cilíndrics, estriats, amb ales, angular o aplanat en forma de fulla, però no tuberculats. Les arèoles són visible en les vores de les costelles, i, sovint en les seves osques, les espines poden estar presents o absents. Les flors apareixen en els laterals, en forma de campana o tubulars. Les fruits són com baies de colors brillants o transparents. Estan visiblement amb vetes i de vegades espinoses. Els fruits són oblongues o ovades, amb llavors de color marró o negre, que són fins a 1 mm de llarg.

## Taxonomia

El gènere va ser descrit per Ludwig Karl Georg Pfeiffer i publicat a Allgemeine Gartenzeitung 3: 315. 1835.

### Etimologia

Lepismium: nom genèric que deriva del grec: "λεπίς" (lepis) = "recipient, escates, apagat" i es refereix a la forma en què en algunes espècies les flors es trenquen a través de l'epidermis.

## Taxonomia

* Subgènere Pfeiffera (Salm-Dyck) Barthlott
** Lepismium ianthothele (Monv.) Barthlott
** Lepismium miyagawae (Barthlott & Rauh) Barthlott
* Subgènere Acanthorhipsalis (K.Schum.) Barthlott
** Lepismium brevispinum Barthlott
** Lepismium monacanthum (Griseb.) Barthlott
* Subgènere Lymanbensonia (Kimnach) Barthlott
** Lepismium crenatum (Britton) Barthlott
** Lepismium micranthum (Vaupel) Barthlott
* Subgènere Houlletia Barthlott & N.P.Taylor
** Lepismium asuntapatense M.Kessler, Ibisch & Barthlott
** Lepismium bolivianum (Britton) Barthlott
** Lepismium houlletianum (Lem.) Barthlott
*** Lepismium houlletianum f. houlletianum
*** Lepismium houlletianum f. regnellii (G.Lindb.) Süpplie
** Lepismium lorentzianum (Griseb.) Barthlott
** Lepismium paranganiense (Cárdenas) Barthlott
** Lepismium warmingianum (K.Schum.) Barthlott
* Subgènere Lepismium
** Lepismium cruciforme (Vell.) Miq.
** Lepismium incachacanum (Cárdenas) Barthlott
* Subgènere Ophiorhipsalis (K.Schum.) Barthlott
** Lepismium lumbricoides (Lem.) Barthlott

## Vegeu també

* Cactàcia

## Referències

* ↑ Lepismium a PlantList
* ↑ «Lepismium». Tropicos.org. Missouri Botanical Garden. [Consulta: 12 juny 2013].

## Bibliografia

* Forzza, R. C. 2010. Llista de espécies Flora do Brasil http://floradobrasil.jbrj.gov.br/2010 Arxivat 2015-09-06 a Wayback Machine.. Jardim Botânico do Rio de Janeiro, Rio de Janeiro.

## Enllaços externs

* http://cactiguide.com/cactus/?genus=Lepismium
# Pascasi de Viena

Pascasi fou arquebisbe de Viena del Delfinat al començament del segle iv. Morí cap al 310 o 312. No se'n sap més de la seva vida. És venerat com a sant per l'Església Catòlica i l'Ortodoxa, i celebrat localment el dia 22 de febrer.

## Bibliografia

* Nominis. "Saint Paschase".